**210301**

**Дж. С. Пенни. Екіншісі**

***«Қайта тірілу мен шынайы өмір — Менмін. Маған сенетін адам өлсе де, шынайы өмір сүретін болады. Осылай өмір сүріп, Маған сенген әрбір адам ешқашан да рухани өлмейді.»***

***(Жохан 11:25-26)***

Иса Мәсіхтің мына сөздері есіңізде ме: «Енді аз уақыт қалды, содан кейін осы күнәкар дүние Мені көрмейді, ал сендер Мені көресіңдер. Мен қайта тірілемін, сондықтан сендер де мәңгілік өмірге ие боласыңдар.» (Жохан 14:19). Сондықтан елші Пауыл: «Өлім, қайда сенің жеңісің? О дүние, қайда улы тісің? Өлім тудыратын «улы тіс» — күнә, ал күнә өз күшін заңнан алады. Құдайға шүкірлік етейік! Ол бізге Иеміз Иса Мәсіх арқылы жеңісті сыйлайды.» деген еді. (1 Кор. 15:55-57).

Иемізге деген сенім бізге тыныштық береді. Тыныштық пен бейбітшіліктің ең керемет көрінісі Забурдың 22-нші тарауында жазылған: «Жаратқан Ием — менің Бағушым, Мен еш нәрседен де тарықпаймын. Ол мені жасыл жайлауға жаяды, Тұнық суға жетелеп апарады.» (Забур 22:1-2)

Джон Буньян өз өмірін Иса Мәсіхке арнаған адамдар туралы өз пікірін былайша білдірді: «Өлім кез келген уақытта келседе, ол сенушіге ешқандай зиян тигізбейді, өйткені бұл түрмеден – керемет алтын сарайға, дауылды теңіз сияқты өміріміздегі қорқынышты мәселелерден – аспандағы үйімізге, көптеген жаулардан - сансыз шынайы, сүйіспеншілікке толы және сенімді достардың ортасына, ұяттан - ұлылық пен мәңгілік даңққа ауысу».

Сенуші адам үшін, қабір - бұл соңы емес, қайта, мәңгіліктің бастамасы. Жохан 11:25-26-да Иса Мәсіхтің сөздері өте әдемі жазылған: «Қайта тірілу мен шынайы өмір — Менмін. Маған сенетін адам өлсе де, шынайы өмір сүретін болады. Осылай өмір сүріп, Маған сенген әрбір адам ешқашан да рухани өлмейді.»